বিলেতে গিয়ে টানা দুটো টেস্টে হারের মুখ দেখেছে ভারতীয় দল। বিরাট কোহলি ছাড়া আর কেউই ব্যাট হাতে সফল হতে পারেননি। 
দুটো ম্যাচে হারের পরে ভারতের হেডকোচ রবি শাস্ত্রীর দিকে ধেয়ে এসেছে একের পর এক অভিযোগ। টেস্ট সিরিজে পিছিয়ে থাকার জন্য সমর্থকরা দাবি জানিয়েছেন, শাস্ত্রীকে সরিয়ে দেওয়া হোক। 

এই বিষয়ে অন্যান্য খবর

তৃতীয় টেস্টে অনিশ্চিত কোহলি, কে হবেন অধিনায়ক! ব্যাপক ছাঁটাইয়ের ইঙ্গিত


শাস্ত্রী সরে গেলে সিনিয়র ক্রিকেট দলে কোচ কে হবেন? ভক্তরা সোশ্যাল সাইটে বিসিসিআই ও রাহুল দ্রাবিড়ের কাছে আবেদন জানিয়ে বলেছেন, দুই তরফেই চুক্তি করা হোক দ্রুত।
ভক্তদের বিশ্বাস, দ্রাবিড় কোচ হয়ে এলে ভরাডুবির হাত থেকে থেকে ভারতীয় দলকে বাঁচাবেন ‘দ্য ওয়াল’। 

বিদেশের মাটিতে খেলতে গেলে সিনিয়র দলের দায়িত্ব নিন রাহুল দ্রাবিড়। ভারতীয় ক্রিকেট কন্ট্রোল বোর্ড এই মর্মে অতীতেও আবেদন জানিয়েছিল দ্রাবিড়কে। দ্রাবিড় অবশ্য সেই প্রস্তাব ফিরিয়ে দিয়েছিলেন। দ্রাবিড় সেই সময়ে জানিয়েছিলেন, ভারত এ ও অনূর্ধ্ব ১৯ দলের কোচ হিসেবে দায়িত্ব পালন করায় তাঁর উপরে এখন প্রবল চাপ। 

ইংল্যান্ডে গিয়ে টানা দুটো টেস্ট ম্যাচে ভারতের ভরাডুবির পরে সমর্থকরা সোশ্যাল মিডিয়ায় ‘দিনবদলের গান’ শুনিয়েছেন। শাস্ত্রীর বদলে দ্রাবিড়কে সিনিয়র দলের কোচ করার আবেদন জানানো হয়েছে।